吴锡麒:[公元一七四六年至一八一八年],字圣徵,号谷人,浙江钱塘(今杭州市)人。乾隆四十年进士,改庶吉士,授编修。官至国子监祭酒。嘉庆元年入直上书房,为皇曾孙师,与成亲王永理交莫逆,礼遇如大学士。晚年主泰州安定书院。长于骈文,工书,亦善度曲。著有《有正味斋词集》八卷、《词续集》二卷。 [菩萨蛮十八首] 帘钩小飐春风里。薄阴画就濛濛地。花细落樱桃。不知人过桥。○露下苍苔湿。独自单衣立。烧了女儿香。拜伊和影双。 碧桃开放无人见。退红帘子垂三面。不为怯春寒。羞教柳眼看。○无言低翠袖。酥腕怜销瘦。愁自在心头。杨花不替愁。 妾家皂荚桥边路。问年恰恰逢三五。背唱月儿弯。素花秋两鬟。○不知愁里意。已解愁滋味。名字唤真真。梦来思杀人。 屐声兜转回廊路。下阶生怕沾香雾。不是惜蝉纱。鸳鸯机上花。○怨郎归太晚。千里何曾远。琴里话潇湘。玉丝三尺长。 生生翠袖笼香悄。暮云正向屏山绕。相约者时来。梅花三九开。○罗帷寒乍透。绿得灯如豆。掌上拓鞋儿。要人兜底思。 怨春春亦怜人瘦。问人那得扶春手。三尺禁风旛。落花前夜寒。○莺声啼彻晓。今日相思早。损了绣工夫。鸳鸯两字无。 杨枝愁入行人唱。勒住青丝寒不放。上九是良时。春风鬓上知。○弓弯驴背小。裙钗鸳鸯倒。一幅幛蝉纱。送儿还壻家。 盈盈烛泪相思悄。东风无赖天涯早。吹月上梅花。花寒月又斜。○但看芳草绿。日日归期卜。梦雨湿春衣。云停不肯飞。 白云流出空山梦。前溪十里樵风送。一路草鞋痕。笛声吹到门。○矶头生晚雨。渔父划船去。新水约萍开。桃花入网来。 踏青女伴寻春去。留侬偏住春浓处。门外雪缫缫。杨花路一条。○相思人不识。灭尽相思迹。一口唾余花。化为机上霞。 栏干十二愁时倚。风风雨雨浑难记。寒食又清明。燕来柳户晴。○亸枝红影亚。人立秋千下。蝴蝶并肩飞。花香满画衣。 红墙隔住银河悄。十二铜龙唤秋晓。软荡一窝云。玉笙云里闻。○情波吹不起。海色寒青腻。仙语出桃花。酒旗星正斜。 软风吹过梨花雪。明朝又是清明节。檐口柳冥冥。望郎难眼醒。○正思迎接汝。苦被风潮阻。端的是怜侬。翻教错恼公。 红墙拦得银河住。红丝牵得良缘聚。离合信天公。单情独苦侬。○炉香飘乍起。半晌成唐字。门外九疑山。教人真个难。 黄鹂三请人犹梦。束风不晃流苏动。难得倚阑干。那知花落寒。○怕见红芳歇。窗外凭人折。折去蓦思量。蝶飞随过墙。 飞琼乍醒游仙梦。佩环不响风微送。吹紧一窝云。梨花荡软魂。○墙阴如有月。翠羽无